ملکہ پکھراج

ملکہ پکھراج (ولادت: 1914ء - وفات: 2004ء) پاکستان کی انتہائی مقبول غزل اور لوک گلوکارہ تھیں۔ ملکہ پکھراج کو عام طور پر "ملکہ" کے نام سے جانا جاتا ہے۔ وہ حفیظ جالندھری کی نظم، ابھی تو میں جوان ہوں کی پیش کش کے لیے بے حد مقبول تھی، جسے نہ صرف پاکستان بلکہ بھارت میں بھی لاکھوں لوگوں سنا ہے۔

ابتدائی زندگی 
ملکہ پکھراج ہمیر پور سدھار میں پیشہ ور موسیقاروں کے گلوکار گھرانے میں پیدا ہوئیں تھیں۔  اکھنور کے علاقے میں ایک روحانی دان، بابا روتی رام 'مجذوب' نے پیدائش کے وقت ان کا نام "ملیکا" رکھا تھا اور ان کی خالہ نے اس کے ساتھ پکھراج (پیلا نیلم) کا اضافہ کر دیا، ان کی خالہ ایک پیشہ ور گلوکارہ اور رقاصہ تھیں۔

ملکہ پکھراج نے اپنی روایتی موسیقی کی تربیت معروف گلوکار استاد بڑے غلام علی خان کے والد استاد علی بخش قصوری سے حاصل کی۔

کیریئر 
ملکہ پکھراج نو سال کی عمر میں، انہوں نے جموں کا دورہ کیا اور مہاراجا ہری سنگھ کی تاج پوشی کی تقریب میں فن کا مظاہرہ کیا، ہری سنگھ ان کی آواز سے اس قدر متاثر ہوئے کہ انہوں نے انہیں اپنے دربار میں بطور درباری گلوکارہ مقرر کیا۔ ملکہ پکھراج نے وہاں گائیکی کی حیثیت سے مزید نو برس رہیں۔

ملکہ پکھراج 1940ء کی دہائی میں ہندوستان کے معروف پیشہ ور گلوکاروں میں شامل تھیں اور 1947ء میں تقسیم ہند کے بعد، وہ پاکستان کے شہر لاہور چلی گئیں، جہاں انہیں ریڈیو پاکستان، لاہور میں موسیقار کالے خان کے ساتھ اپنی ریڈیو پرفارمنس کے ذریعے زیادہ شہرت ملی۔ 1980ء میں، انہوں نے صدر پاکستان کی طرف سے تمغائے حسن کارکردگی ایوارڈ حاصل کیا۔ 1977ء میں، جب آل انڈیا ریڈیو، جس کے لیے انہوں نے 1947ء میں تقسیم ہند تک گانا گایا تھا، یہ ریڈیو اپنی گولڈن جوبلی منا رہی تھی، تو ملکہ پکھراج کو ہندوستان بلایا گیا اور 'لیجنڈ آف وائس' ایوارڈ سے نوازا گیا۔

حالات زندگی 
ملکہ پکھراج کا تعلق جموں سے تھا اور وہ جموں و کشمیر ریاست کے راجا ہری سنگھ کے دربار سے وابستہ رہیں۔ شیخ عبداللہ کی کتاب آتش چنار میں اس کا ذکر ہے کہ وہ مہاراجا سے کتنا قریب تھیں۔

انہیں راجا ہری سنگھ کا دربار ہنگامی طور پر اس لیے چھوڑنا پڑا کہ ان پر راجا کو زہر دے کر مارنے کا الزام لگا دیا گیا تھا۔ وہ جموں سے پہلے دہلی گئیں اور پھر پاکستان بننے کے بعد وہ لاہور آگئیں جہاں انہیں پکھراج جموں والی کے نام سے جانا جاتا تھا۔

ملکہ پکھراج بنیادی طور پر پہاڑی اور ڈوگری زبانوں کی لوک موسیقی کی ماہر تھیں اور چالیس کی دہائی میں ان کا شمار برصغیر کے صف اول کے گانے والوں میں ہوتا تھا۔ وہ ٹھمری کے انگ میں غزل گاتی تھیں۔

ملکہ پکھراج نے حفیظ جالندھری کی بہت سی غزلیں اور نظمیں گائیں جن میں سے کچھ بہت مشہور ہوئیں، خاص طور پر: ’ابھی تو میں جوان ہوں‘۔ ریڈیو پاکستان کے موسیقی کے پروڈیوسر کالے خان نے زیادہ تر ان کے لیے دھنیں بنائیں۔

ذاتی زندگی 
ملکہ پکھراج کی شادی لاہور میں شبیر حسین شاہ سے ہوئی جنھوں نے پاکستان ٹی وی کا مشہور اردو ڈراما سیریل جھوک سیال بنایا تھا۔ان کی چھ بچے بھی تھیں جن میں طاہرہ سید بھی تھیں، جو پاکستان میں گلوکارہ بھی ہیں۔ چھوٹی بیٹی مشہور گلوکارہ طاہرہ سید جو اپنی والدہ کی طرح ڈوگری اور پہاڑی انداز کی گائیکی میں مہارت رکھتی ہیں۔

حوالہ جات 

1912ء کی پیدائشیں
2004ء کی وفیات
بیسویں صدی کی بھارتی گلوکارائیں
بیسویں صدی کے گلوکار
بیسویں صدی کے ہندوستانی گلوکار
بھارتی لوک گلوکار
بھارتی لوک گلوکارائیں
پاکستانی غزل گائیک
پاکستانی گلوکارائیں
پاکستانی لوک گلوکار
پنجابی زبان کے گلوکار
پنجابی شخصیات
پنجابی گلوکار
جموں و کشمیر کی شخصیات
جموں و کشمیر کے موسیقار
لاہور کے گلوکار
لاہوری شخصیات
تمغائے حسن کارکردگی وصول کنندگان
اکیسویں صدی کی ہندوستانی خواتین گلوکارائیں
اکیسویں صدی کے بھارتی گلوکار
جموں (شہر) کی شخصیات
پاکستانی مسلم شخصیات
جموں و کشمیر کے گلوکار
جموں و کشمیر کی خواتین موسیقار
پاکستانی کلاسکی گلوکار
اکیسویں صدی کی پاکستانی گلوکارائیں
پاکستانی فلمی گلوکار
بیسویں صدی کی پاکستانی گلوکارائیں
پاکستانی ریڈیو شخصیات
ویکی ڈیٹا سے مطابقت رکھنے والی مختصر تفصیل